2024. aasta naiste võrkpalli Euroopa liiga
2024. aasta võrkpalli Euroopa Liiga oli 14. korda toimunud naiste võrkpalli Euroopa liiga, kus osales 22 Euroopa naiste võrkpallikoondist. Euroopa Liiga jagati kahte tugevusgruppi: Euroopa Kuldliiga ja Euroopa Hõbeliiga. Euroopa Kuldliigas osales 12 Euroopa naiste võrkpallikoondist, kus kaks esimest said koha 2024 Challenger Cupile. Euroopa Kuldliiga võitis esmakordselt Rootsi, kes võitis finaalis 3:2 Tšehhit. Turniiri kõige väärtuslikumaks mängijaks valiti Rootsi diagonaalründaja Isabelle Haak. Euroopa Hõbeliigas osales 10 Euroopa naiste võrkpallikoondist. Turniiri võitis Portugal, kes tagas sellega omale järgnevaks turniiriks koha Euroopa Kuldliigas.